CELEX: C2006/261/22
Language: sk
Date: 2006-10-28 00:00:00
Title: Vec C-338/06: Žaloba podaná 4. augusta 2006 – Komisia Európskych spoločenstiev/Španielske kráľovstvo

28.10.2006   
            
            
               SK
            
            
               Úradný vestník Európskej únie
            
            
               C 261/12
            
         Žaloba podaná 4. augusta 2006 – Komisia Európskych spoločenstiev/Španielske kráľovstvo
   (Vec C-338/06)
   (2006/C 261/22)
   Jazyk konania: španielčina
   Účastníci konania
   
      Žalobkyňa: Komisia Európskych spoločenstiev (v zastúpení: G. Braun a R. Vidal Puig, splnomocnení zástupcovia)
   
      Žalované: Španielske kráľovstvo
   Návrhy žalobkyne
   
               —
            
            
               určiť, že Španielske kráľovstvo si tým, že neprebralo správne smernicu 77/91/EHS (1) o koordinácii ochranných opatrení, ktoré členské štáty vyžadujú od obchodných spoločností na ochranu záujmov spoločníkov a tretích osôb v zmysle druhého odseku článku 58 Zmluvy pokiaľ ide o zakladanie akciových spoločností, udržiavanie a zmenu ich základného imania, s cieľom dosiahnuť rovnocennosť týchto opatrení, nesplnilo povinnosti, ktoré mu vyplývajú z tejto smernice, a najmä z:
               
                           1.
                        
                        
                           článku 42 v spojení s článkom 29 ods. 1 a 4 tým, že umožňuje, aby valné zhromaždenie schválilo emisiu nových akcií a vylúčilo pritom prednostné právo na upísanie akcií za cenu nižšiu ako je primeraná hodnota týchto akcií;
                        
                     
                           2.
                        
                        
                           článku 29 ods. 1 tým, že priznalo prednostné právo na upísanie akcií v prípade zvyšovania základného imania peňažnými vkladmi nielen akcionárom, ale aj majiteľom dlhopisov prevoditeľných na akcie;
                        
                     
                           3.
                        
                        
                           článku 29 ods. 6 v spojení s článkom 29 ods. 1 tým, že priznalo predkupné právo na dlhopisy prevoditeľných na akcie nielen akcionárom, ale aj majiteľom prevoditeľných dlhopisov vydaných v predchádzajúcich emisiách;
                        
                     
                           4.
                        
                        
                           článku 29 ods. 6 v spojení s článkom 29 ods. 4 tým, že nestanovilo, že valné zhromaždenie môže rozhodnúť o vylúčení predkupného práva na dlhopisy prevoditeľné na akcie,
                        
                     
         
               —
            
            
               zaviazať Španielske kráľovstvo na náhradu trov konania.
            
         Žalobné dôvody a hlavné tvrdenia
   Komisia sa domnieva, že články 158, 159 a 293 Real Decreto Legislativo 1564/1989, de 22 de diciembre de 1989, por el que se aprueba el Texto Refundido de la Ley de Sociedades Anónimas (kráľovský legislatívny dekrét č. 1564/1989 z 22. decembra 1989, ktorým sa schvaľuje úplné znenie zákona o obchodných spoločnostiach, ďalej len „ZOS“) nesprávne preberajú smernicu 77/91/EHS z týchto dôvodov:
   
               1.
            
            
               článok 159 ods. 1 písm. c) druhý pododsek ZOS je v rozpore s článkom 42 v spojení s článkom 29 ods. 1 a ods. 4 smernice 77/91/EHS tým, že umožňuje, aby valné zhromaždenie schválilo emisiu nových akcií a vylúčilo pritom prednostné právo na upísanie akcií za cenu nižšiu ako je trhová hodnota týchto akcií;
            
         
               2.
            
            
               článok 158 ods. 1 ZOS je v rozpore s článkom 29 ods. 1 smernice 77/91/EHS tým, že priznáva prednostné právo na upísanie akcií v prípade zvyšovania základného imania peňažnými vkladmi nielen akcionárom, ale aj majiteľom dlhopisov prevoditeľných na akcie;
            
         
               3.
            
            
               článok 158 ods. 1 ZOS je v rozpore s článkom 29 ods. 6 v spojení s článkom 29 ods. 1 smernice 77/91/EHS tým, že priznáva predkupné právo na dlhopisy prevoditeľné na akcie nielen akcionárom, ale aj majiteľom prevoditeľných dlhopisov vydaných v predchádzajúcich emisiách;
            
         
               4.
            
            
               článok 293 ods. 2 ZOS je v rozpore s článkom 29 ods. 6 v spojení s článkom 29 ods. 4 smernice 77/91/EHS tým, že nestanovuje, že valné zhromaždenie môže rozhodnúť o vylúčení predkupného práva na dlhopisy prevoditeľné na akcie.
            
         
      (1)  Ú. v. ES L 26, 31.1.1977, s. 1; Mim. vyd. 17/001, s. 8.